Diari Oficial de la Generalitat Valenciana


Sumari del DOGV 7838, del 27-07-2016 (2016/6025)

ORDRE 36/2016 de 25 de juliol, de la Conselleria d'Educació, Investigació, Cultura i Esport per la qual es modifica l'Ordre 46/2010, de 28 de maig, de la Conselleria d'Educació, per la qual s'estableixen les bases reguladores per a la concessió d'ajudes de menjador escolar als centres educatius no universitaris de la comunitat valenciana
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2016/07/25/36/dof/vci/html**

### Dades del document

Número de DOGV
:   7838

Data del DOGV
:   27-07-2016

Secció del DOGV
:   I. DISPOSICIONS GENERALS

Número del document
:   2016/6025


Data del document
:   25-07-2016

Organisme emissor
:   Conselleria d'Educació, Investigació, Cultura i Esport

Tipus de document
:   Ordre

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * vida escolar
    * legislació
    * menjador escolar

ORDRE 36/2016 de 25 de juliol, de la Conselleria d'Educació, Investigació, Cultura i Esport per la qual es modifica l'Ordre 46/2010, de 28 de maig, de la Conselleria d'Educació, per la qual s'estableixen les bases reguladores per a la concessió d'ajudes de menjador escolar als centres educatius no universitaris de la comunitat valenciana [2016/6025]  
PREÀMBUL  
  
L'Ordre 46/2010 de la Conselleria d'Educació, estableix les bases reguladores per a la concessió d'ajudes de menjador escolar als centres educatius no universitaris de titularitat de la Comunitat Valenciana.  
  
Si bé els criteris de l'esmentada ordre romanen plenament vigents, s'aconsella una modificació d'aquesta norma per a poder adaptar-la a la realitat social i les noves necessitats derivades de les noves polítiques educatives.  
L'article 27 de la Constitució espanyola assenyala que tothom té dret a l'educació, la qual ha de tenir com a objecte el ple desenvolupament de la personalitat humana en el respecte als principis democràtics de convivència i als drets i a les llibertats fonamentals.  
  
Per la seua banda, la Llei Orgànica d'Educació estableix que amb la finalitat de fer efectiu el principi d'igualtat en l'exercici del dret a l'educació, les administracions públiques desenvoluparan accions de caràcter compensatori en relació amb les persones, grups i àmbits territorials que es troben en situacions desfavorables i proveiran els recursos econòmics i els suports necessaris per a això. La mateixa norma estableix que correspon a les administracions educatives adoptar mesures singulars en aquells centres escolars o zones geogràfiques en què resulte necessària una intervenció educativa compensatòria.  
  
En aquest sentit s'intenta garantir el dret a la prestació gratuïta del servei de menjador escolar en aquelles zones rurals allunyades dels nuclis de població amb la finalitat d'assegurar el dret a l'educació proclamat en la Constitució espanyola.  
D'altra banda cal tenir en compte l'Ordre 7/2015, de 17 de setembre, de la Conselleria d'Educació, Investigació, Cultura i Esport, per la qual es regulen les bases que han de regir la implantació d'un projecte experimental d'incorporació del nivell educatiu de 2 a 3 anys en determinats col·legis d'Educació Infantil i Primària de titularitat de la Generalitat. Aquesta ordre estableix com a objectiu de la Generalitat incrementar l'oferta de places escolars d'Educació Infantil de primer cicle i afavorir la conciliació de la vida familiar i la laboral, iniciant-se, a aquest efecte, un projecte experimental d'incorporació del nivell educatiu de dos a tres anys en determinats col·legis d'Educació Infantil i Primària de titularitat de la Generalitat.  
  
Així doncs, la realitat socioeconòmica i l'experiència en la gestió d'aquest servei, aconsella ampliar l'àmbit d'aplicació de les ajudes per al menjador escolar, i és necessari modificar la normativa que les regula, atenent en tot moment al caràcter essencial del servei de menjador escolar com a factor decisiu per garantir l'escolarització i com a element fonamental per facilitar la conciliació de la vida familiar i laboral, a més de la funció social d'aquest.  
El Decret 155/2015, de 18 de setembre, del Consell, pel qual s'aprova el Reglament orgànic i funcional de la Consellería d'Educació, Investigació, Cultura i Esport, atribueix a la Direcció General de Centres i Personal Docent, entre altres competències, la planificació, ordenació i execució d'actuacions relatives al transport i menjador escolar, serveis escolars, escola-llar i uns altres de naturalesa anàloga.  
  
Per tot això, en virtut de les atribucions conferides per l'article 28.i de la Llei 5/1983, del Consell, i el Decret 103/2015, de 7 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, oïdes les meses consultives afectades per la disposició i vista la proposta del director general de Centres i Personal Docent, i de conformitat amb aquesta, i conforme amb el Consell Jurídic Consultiu de la Comunitat Valenciana.  
  
  
ORDENE  
  
Article únic. Articles modificats  
Es modifiquen els articles 2, 4.1.c, 5.1, 7.1 i 21 de l'Ordre 46/2010, de 28 de maig, de la Conselleria d'Educació, per la qual s'estableixen les bases reguladores per a la concessió d'ajudes de menjador escolar als centres educatius no universitaris de la Comunitat Valenciana que quedaran redactats conforme a l'annex I.  
  
DISPOSICIÓ ADDICIONAL  
  
Única. Regla de no despesa pública  
L'aplicació i el posterior desenvolupament d'aquesta ordre no podrà tenir cap incidència en la dotació de tots i cadascun dels capítols de despesa assignats a la conselleria competent en matèria d'educació, i en tot cas haurà de ser atés amb els mitjans personals i materials de la conselleria competent per raó de la matèria.  
  
DISPOSICIÓ DEROGATÒRIA  
  
Única. Derogació normativa  
Es deroga l'apartat 3 de l'article 22 de l'Ordre 46/2010, de 28 de maig, de la Conselleria d'Educació, per la qual s'estableixen les bases reguladores per a la concessió d'ajudes de menjador escolar als centres educatius no universitaris de la Comunitat Valenciana. Així mateix, queden derogades totes les disposicions d'igual o inferior rang que s'oposen al que disposa la present ordre.  
  
DISPOSICIÓ FINAL  
  
Única. Entrada en vigor  
La present ordre entrarà en vigor l'endemà de publicar-se en el Diari Oficial de la Comunitat Valenciana.  
  
València, 25 de juliol de 2016  
  
El conseller d'Educació, Investigació, Cultura i Esport  
VICENT MARZÀ IBÁÑEZ.  
  
  
  
ANNEX  
Nova redacció dels preceptes afectats per la modificació parcial de l'Ordre 46/2010, de 28 de maig, de 2010, de la Conselleria d'Educació, per la qual s'estableixen les bases reguladores per a la concessió d'ajudes de menjador escolar als centres educatius no universitaris de la Comunitat Valenciana  
  
U  
L'article 2 queda redactat de la següent manera:  
«Article 2. Àmbit d'aplicació  
La present ordre s'aplicarà a:  
a) L'alumnat escolaritzat en centres educatius no universitaris de titularitat de la Generalitat, dependents de la conselleria amb competències en matèria d'educació, i a l'alumnat escolaritzat en centres privats concertats o centres de titularitat pública diferent de la Generalitat, que disposen del servei de menjador escolar, en nivells de segon cicle d'Educació Infantil, Educació Primària o Educació Secundaria Obligatòria.  
b) L'alumnat dels centres específics d'educació especial de titularitat de la Generalitat.  
c) L'alumnat del nivell educatiu de 2 a 3 anys dels centres que participen en el projecte experimental regulat per l'Ordre 7/2015, de 17 de setembre, de la Conselleria d'Educació, Investigació, Cultura i Esport, per la que es regulen les bases que han de regir la implantació d'un projecte experimental d'incorporació del nivell educatiu de dos a tres anys.»  
  
Dos  
L'article 4.1.c queda redactat de la següent manera:  
«4.1.c. No estar en alguna de les circumstàncies establertes en l'article 13 de la Llei 38/2003, de 17 de novembre, General de Subvencions.  
  
Els beneficiaris d'aquestes ajudes queden exonerats d'acreditar el compliment de les obligacions tributàries i enfront de la Seguretat Social, de conformitat amb l'establert en la normativa vigent en matèria de subvencions a càrrec dels pressupostos de la Generalitat.»  
  
  
Tres  
L'article 5.1 queda redactat de la següent manera:  
«1. L'alumnat beneficiari de transport escolar col·lectiu que en faça ús habitual, o d'ajuda individual de transport, en tots dos casos per residir en un municipi diferent d'aquell en què es trobe el centre educatiu en el qual estiga escolaritzat. A l'efecte de les convocatòries d'ajudes per al menjador escolar, es considerarà municipi diferent els nuclis de població o nuclis disseminats, separats territorialment del municipi al qual pertanya aquest nucli, sempre que es tracte de nuclis amb una identitat històrica i cultural fàcilment recognoscible i independent de la resta del municipi al qual pertanyen i a més es troben separats de qualsevol altre nucli de població del municipi per una franja de sòl no urbanitzable, i que aquest nucli no compte amb centre educatiu. En cap cas tindran aquesta consideració les urbanitzacions o nuclis de població de característiques similars. Aquestes circumstàncies hauran d'acreditar-se mitjançant certificat de l'ajuntament al qual pertanya el nucli de població o nucli disseminat.»  
  
  
Quatre  
L'article 7.1 queda redactat de la següent manera:  
«1. Serà beneficiari de l'ajuda per al servei de menjador escolar tot aquell alumnat que figura a l'article 2 d'aquesta ordre de bases al qual se li concedisca l'ajuda amb caràcter assistencial d'acord amb el barem que s'estableix en la present ordre i en la corresponent convocatòria, en atenció a les circumstàncies socioeconòmiques concurrents.»  
  
  
Cinc  
L'article 21 queda redactat de la següent manera:  
«Article 21. Incompatibilitats  
La percepció de l'ajuda per al menjador escolar de la conselleria amb competències en matèria d'educació serà compatible amb la percepció pel mateix alumnat d'altres ajudes pel mateix concepte procedents d'altres organismes públics o privats, sempre que les ajudes concurrents no superen el cost del servei de menjador escolar.»


Còpia Permalink ELI